b'\n_START_ARTICLE_\nSupot (hindi tuli)\n_START_PARAGRAPH_\nAng supot (Ingles: uncircumcised; Ang salitang supot ay karaniwang ginagamit pang insulto) ay ang kalagayan ng isang lalaking hindi pa natutuli o hindi sunat, kung saan makikita ang balat o prepusyo ng titi na nakabalot pa sa aring pangreproduksiyon ng lalaki. Sa Pilipinas, tinutuli ang isang lalaki sa oras na tumuntong ito ng 8-13 mga gulang, na isinasagawa tuwing bakasyon mula sa paaralan. Isinasagawa ang pagtutuli ng isang duktor ng medisina sa isang klinika, o ng isang tradisyunal na manunuli na gumagamit ng labaha. May mga taong nasa larangan ng panggagamot na nagsusulong ng Stop Circumcision o "Ihinto ang Pagtutuli" dahil sa paniniwala nila na walang kinalamang pangkalusugan ang pagsusunat. Subalit nanatiling isang kaugalian ng mga Pilipino ang nakagisnan nilang pagpapatuli ng mga kalalakihan.'